
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E  
privind aprobarea alocării sumei de 20,00 mii lei din bugetul local al Municipiului Focşani pe anul 2018 Colegiului Național Unirea Focşani  pentru derularea proiectului educațional ”România 100:frumuseți naturale- valori naționale”
              Consiliul Local al Muncipiului Focşani, judeţul Vrancea, întrunit în şedinţă ordinară,
           - Analizând proiectul de hotărâre iniţiat de Primarul Municipiului Focșani, prin care se propune aprobarea alocării sumei de 20,00 mii lei din bugetul local al Municipiului Focşani pe anul 2018 Colegiului Național Unirea Focşani  pentru derularea proiectului educațional ”România 100:frumuseți naturale- valori naționale”, raportul Direcţiei economice înregistrat la nr. 30534/11.04.2018;

           - Văzând avizul favorabil al Comisiei de buget şi administraţie publică;

           - Având în vedere adresa nr. 1056/04.04.2018 înregistrată la nr. 29583/04.04.2018, transmisă de Colegiul Național Unirea Focșani;

      -  În baza art. 36 alin (1) , alin.  (2),  lit. “b”, alin (4) lit. “a”, precum şi în temeiul art. 45, alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:
                Art. 1 Se aprobă alocarea sumei de 20,00 mii lei din bugetul local al Municipiului Focşani pe anul 2018 Colegiului Național Unirea Focşani  pentru derularea proiectului educațional ”România 100:frumuseți naturale- valori naționale”, sumă care va fi utilizată astfel: 2,50 mii lei pentru organizarea unei expoziții de fotografie, 2,50 mii lei pentru editarea albumului proiectului, 10,00 mii lei pentru acoperirea cheltuielilor de transport și cazare în regiunile istorice ale României pentru profesorii și elevii implicați în proiect și 5,00 mii lei pentru cheltuieli de promovare a proiectului (materiale promoționale, dezbatere, film). 
               Art. 2 Suma prevăzută la art. 1 va fi utilizată de Colegiul Național Unirea Focşani din bugetul propriu, de la capitolul bugetar „Învăţământ” (65.02), subcapitolul bugetar „Învăţământ secundar superior”(65.02.04.02), „Bunuri şi servicii”, articolul bugetar „Alte cheltuieli cu bunuri şi servicii” (20.30.30).
               Art.3 Prezenta hotărâre va fi comunicată de către Serviciul  administraţie publică locală, agricultură, compartimentelor, serviciilor, Colegiului Național Unirea Focşani şi Primarului Municipiului Focşani, conform legii, care va asigura executarea acesteia prin Direcţia Economică.
       PREŞEDINTE DE ŞEDINŢĂ, 

             Nedelcu Mihai                                              

Contrasemnează:
Secretarul Municipiului Focşani

      








Eduard Marian Corhană 
Municipiul Focşani, 19 aprilie 2018                                                      

